Simoni wa Lipnica

Simoni wa Lipnica, O.F.M., kwa Kipolandi Szymon z Lipnicy (Lipnica Murowana, 1437 hivi – Krakov, 18 Julai 1482), alikuwa padri wa shirika la Ndugu Wadogo nchini Polandi. 

Alitangazwa na Papa Innocent XI kuwa mwenye heri tarehe 24 Februari 1685 akatangazwa mtakatifu na Papa Benedikto XVI tarehe 3 Juni 2007.

Sikukuu yake huadhimishwa siku ya kifo chake, tarehe 18 JulaiMartyrologium Romanum.

Maisha
Alizaliwa katika familia yenye imani na maadili ya Ukristo huko Lipnica Murowana, kusini mwa Polandi. 

Baada ya kusoma katika shule ya parokia, mwaka 1454 alihamia Kraków ili kusoma katika chuo kikuu maarufu, jina lake Jagiellonian Academy. 

Kisha kusikiliza hotuba ya Yohane wa Capestrano, alimuomba shauri ili kujiunga na urekebisho wa Wafransisko wa Observansya. 

Aliambiwa amalize kwanza masomo, na ndivyo alivyofanya.

Kisha kupata digrii mwaka 1457 aliingia konventi ya Mt. Bernardino kwa ajili ya unovisi.

Alipomaliza masomo ya teolojia, alipata upadirisho mwaka 1465.

Baadaye alijulikana kama mhubiri hodari, akielekeza watu kuheshimu kama yeye Jina takatifu la Yesu. 

Alifariki akiwa anahudumia kwa upendo waliopatwa na taunihttps://www.santiebeati.it/dettaglio/92648. Inasemekana alikuwa amemuomba Mungu afe yeye wasife wengine. Kwa vyovyote, alipofariki mwenyewe, ugonjwa huo ulikoma.

Tazama pia
Watakatifu wa Agano la Kale
Orodha ya Watakatifu Wakristo
Orodha ya Watakatifu wa Afrika
Orodha ya Watakatifu Wafransisko

Tanbihi

Viungo vya nje
 Saint Simon of Lipnicza  at Patron Saints Index
 Szymon of Lipnica  
 Biography from the Vatican website

Category:Waliozaliwa 1437
Category:Waliofariki 1482
Category:Wafransisko
Jamii:Mapadri
Category:Watakatifu wa Polandi